סיון בסקין

סיון בסקין (נולדה ב-31 באוגוסט 1976) היא משוררת ומתרגמת ישראלית.

ביוגרפיה
סיון בסקין נולדה בווילנה שבליטא הסובייטית בשנת 1976. ב-28 באוגוסט 1990 עלתה לישראל והתגוררה בקיבוץ עין כרמל. מאוחר יותר עברה לקריות ומשם לחיפה. למדה אמנות פלסטית ושירתה כמדריכה בממר"ם. סיימה לימודי תואר ראשון בכלכלה בטכניון. מאז שנת 2002 היא מתגוררת בתל אביב ועובדת כמנתחת מערכות מידע.

בתחילה פרסמה את שירתה באתר "במה חדשה" ובכתב העת האינטרנטי "דג אנונימי?". בהמשך התפרסמו שיריה ותרגומיה בכתבי העת "הו!" ו"הליקון". שיריה של בסקין זכו לתהודה ולשבחי המבקרים מנחם בן וניסים קלדרון. לעומתם, הסתייג חוקר הספרות אריאל הירשפלד, ובמאמר ב"הארץ" שפורסם בפברואר 2006 תקף את שירתה של בסקין. במאמר תשובה, שפורסם אף הוא ב"הארץ", כינה דורי מנור, עורך כתב העת "הו!", את בסקין "משוררת עצומה". שני המאמרים לא עסקו בבסקין בלבד, אלא בנטיית יוצרי כתב העת "הו!" כמו גם נטייתה של בסקין לכתוב בחרוז ובמשקל, ולא בחרוז החופשי, המקובל כיום בשירה העברית.

בסקין משמשת כיום חברת מערכת בכתב העת הספרותי "הו!". בשנת 2006 יצא לאור ספר שיריה הראשון, "יצירה ווקאלית ליהודי, דג ומקהלה", בעריכת דורי מנור, ובשנת 2011 יצא לאור ספר שיריה השני, "מסעו של יונה", הכולל לצד שירים מקוריים גם תרגומים לשיריה של מרינה צבטייבה. ב-2017 יצא לאור ספרה "אחותי יהונתן" בהוצאת הקיבוץ המאוחד, אף הוא בעריכת דורי מנור. כן תרגמה יצירות פרוזה ושירה של סרגיי דובלטוב, יוסף ברודסקי, ניקולאי גומיליוב, ולימיר חלבניקוב ועוד.

שימשה כשנה (2022–2023) כחברה בוועד הנאמנים של פרסי הספרות.

ספריה
 יצירה ווקאלית ליהודי, דג ומקהלה, הוצאת אחוזת בית, 2006.
 מסעו של יונה, הוצאת אחוזת בית, 2011.
 אחותי יהונתן, הוצאת הקיבוץ המאוחד, 2017
 שבעה ימים אביב בשנה – ממואר, 2021

תרגומיה
 מרינה צבטייבה, סיפורה של סוניצ'קה, הוצאת אחוזת בית, 2005.
 סרגיי דובלטוב, המזוודה, הוצאת אחוזת בית, 2009.
 גרהם סימסיון, פרויקט רוזי, הוצאת אחוזת בית ומשכל, 2013.
 אנדריי טרקובסקי, לפסל את הזמן, הוצאת אסיה, 2013.
 מרינה צווטאייבה, בתוך הכפפה של יד שמאל: תרגומי שיריהן של אנה אחמטובה ומרינה צווטאייבה, הוצאת ה-21 והוצאת אפרסמון, 2022.

קישורים חיצוניים

 
 
 אלי אשד, הזמן של סיון בסקין
 
 
 
 אלי הירש, על "מסעו של יונה", ידיעות אחרונות, 17 ביוני 2011
 
 
 
 דפנה לוי, ״פרוזה? אולי כשאגדל״, ראיון עם סיון בסקין בפודקאסט המוסך, מוסף לספרות, 10 בפברואר 2022
 זיוה שמיר, "אאוטסיידרית משלנו: על יצירה ווקאלית ליהודי, דג ומקהלה", מעריב ,  07/04/2006
 תמר מרין על "שבעה ימים אביב בשנה – ממואר", שבוע הספר 2022: 70 הספרים הכי טובים של השנה, באתר הארץ, 22 ביוני 2022
 רפי צירקין-סדן, אין מקומות אחרים, פנס מוסף לביקורת ספרות, מרץ 2022. 

מכּתביה:
 
 
 ארבע מחוות שירה, "החוטם", גיליון ראשון, 2008
 קול אישה, איך הרגתי את הרומנטיקה, 10 באוקטובר 2012
 
 
 , הַמּוּסָךְ מוסף לספרות
 , הַמּוּסָךְ מוסף לספרות

הערות שוליים 

משוררות כותבות עברית
משוררים כותבי עברית
משוררות ישראליות
משוררים ישראלים
מתרגמות ישראליות
מתרגמים ישראלים
עולות בשנות ה-1980
עולים בשנות ה-1980
ישראליות ילידות ליטא
ישראלים ילידי ליטא
בוגרי בית הספר משותף חוף הכרמל
בוגרות הטכניון - מכון טכנולוגי לישראל
בוגרי הטכניון - מכון טכנולוגי לישראל
מנתחי מערכות ישראלים
ישראליות שנולדו ב-1976
ישראלים שנולדו ב-1976